CELEX: 62022TN0039
Language: el
Date: 2022-01-19 00:00:00
Title: Υπόθεση T-39/22: Προσφυγή — αγωγή της 19ης Ιανουαρίου 2022 — OA κατά Κοινοβουλίου

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/25
            
         
      Προσφυγή — αγωγή της 19ης Ιανουαρίου 2022 — OA κατά Κοινοβουλίου
      (Υπόθεση T-39/22)
      (2022/C 138/30)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: OA (εκπρόσωποι: G. Rossi και F. Regaldo, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Ο προσφεύγων — ενάγων ζητεί από το Γενικό Δικαστήριο:
      
                  —
               
               
                  να δεχθεί την προσφυγή-αγωγή·
               
            
                  —
               
               
                  να ακυρώσει αμφότερες τις προσβαλλόμενες αποφάσεις (εκτός από το τμήμα της δεύτερης προσβαλλομένης αποφάσεως με το οποίο το καθού-εναγόμενο δέχθηκε την ένσταση σχετικά με την ηλικία συνταξιοδότησης)·
               
            
                  —
               
               
                  να διαπιστώσει ότι το ποσό της σύνταξης του προσφεύγοντος-ενάγοντος πρέπει να καθοριστεί σύμφωνα με τον μέσο όρο όλων των μισθών που ο προσφεύγων-ενάγων έλαβε από τις 24.6.2010 έως τις 31.3.2021 (κανόνας pro-rata)·
               
            
                  —
               
               
                  να διαπιστώσει ότι για τον υπολογισμό του ποσού της συντάξεως του προσφεύγοντος-ενάγοντος πρέπει να ληφθεί υπόψη και ο χρόνος υπηρεσίας στο θεσμικό όργανο μεταξύ 27.7.2004 και 1.7.2009·
               
            
                  —
               
               
                  να υποχρεώσει το καθού-εναγόμενο να αποκαταστήσει τη ζημία που υπέστη ο προσφεύγων-ενάγων, στο ποσό που θα καθοριστεί σύμφωνα με τον τύπο που αναφέρεται στο σημείο 74 (της προσφυγής-αγωγής), ή σε οποιοδήποτε άλλο ποσό που το Δικαστήριο θα κρίνει δίκαιο και εύλογο (στην απίθανη περίπτωση που το Δικαστήριο δεν επιδικάσει τα ζητηθέντα υπό 2, 3 και 4 ανωτέρω)· και,
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής — αγωγής του, ο προσφεύγων — ενάγων προβάλλει οκτώ λόγους.
      
                  1.
               
               
                  Με τον πρώτο λόγο προβάλλεται ότι οι προσβαλλόμενες αποφάσεις είχαν καθορίσει εκ των προτέρων ορισμένες λεπτομέρειες για τον υπολογισμό του ύψους των συνταξιοδοτικών δικαιωμάτων του προσφεύγοντος-ενάγοντος και ότι, ως εκ τούτου, η προσφυγή είναι παραδεκτή.
               
            
                  2.
               
               
                  Με τον δεύτερο λόγο προβάλλεται ότι οι προσβαλλόμενες αποφάσεις ερμήνευσαν εσφαλμένως τη νομολογία του Δικαστηρίου σχετικά με το παραδεκτό.
               
            
                  3.
               
               
                  Με τον τρίτο λόγο προβάλλεται ότι η απόφαση την έκδοση της οποίας ζητεί ο προσφεύγων-ενάγων δεν έχει δυσμενείς συνέπειες για το καθού-εναγόμενο, ακόμη και σε περίπτωση μελλοντικών αλλαγών στην εργασιακή κατάσταση του προσφεύγοντος-ενάγοντος.
               
            
                  4.
               
               
                  Με τον τέταρτο λόγο προβάλλεται ότι η περίοδος υπηρεσίας του προσφεύγοντος-ενάγοντος μεταξύ 2004 και 2009 θα πρέπει να θεωρηθεί ως περίοδος υπηρεσίας στο θεσμικό όργανο.
               
            
                  5.
               
               
                  Με τον πέμπτο λόγο προβάλλεται ότι η επανεκτίμηση του ορίου ηλικίας συνταξιοδότησης θα πρέπει να οδηγήσει στον καθορισμό του ορίου ηλικίας στα 63 έτη, με την επιφύλαξη ασκήσεως προσφυγής κατά της μελλοντικής αποφάσεως του καθού-εναγομένου.
               
            
                  6.
               
               
                  Με τον έκτο λόγο προβάλλεται η ανάγκη εφαρμογής του κανόνα pro-rata.
               
            
                  7.
               
               
                  Με τον έβδομο λόγο προβάλλεται ενδεχόμενη μερική με εφαρμογή (όσον αφορά τους όρους «οριστική» και «τελευταία») του άρθρου 77, παράγραφος 2, του ΚΥΚ, για την αποκατάσταση των παραβιάσεων των αρχών της ισότητας και της αναλογικότητας.
               
            
                  8.
               
               
                  Με τον όγδοο λόγο προβάλλεται αξίωση αποζημίωσης.